tomron87/hebrew-wikipedia-sentences-corpus huggingface dataset:
סטלה ודוט הן זוג לסביות קשישות המתגוררות במיין.
דוט היא עיוורת, ובאחד הימים כשהן הולכות לישון היא נופלת ממיטתן ושוברת את אגנה.
נכדתה של דוט גורמת לה לחתום על מסמך אפוטרופוסות ומנסה לאשפז אותה בבית אבות נגד רצונה.
סטלה פורצת לבית האבות ומשחררת את דוט והן מחליטות יחד לנסוע לקנדה על מנת להתחתן.
בדרכן הן אוספות את פרנטיס, רקדן צעיר הנוסע לבקר את אימו הגוססת בקנדה.
כשהן מגיעות לביתה של אמו של פרנטיס מסתבר שהיא לא רוצה בנוכחתו והן מחליטות לצרפו להמשך מסען ולתת לו להיות השושבין שלהן.
הסרט זכה בפרסים רבים בפסטיבלי סרטים שונים ברחבי העולם.
שברולט 400 היא מכונית משפחתית גדולה, בגרסה אחידה של 4 דלתות סדאן, דגם של חטיבת המכוניות שברולט בחברת ג'נרל מוטורס האמריקאית בארגנטינה אשר יוצרה בין השנים 1962–1974.
דגם ה"שברולט 400" יוצר על ידי חברת הבת "General Motors de Argentina" של חברת ג'נרל מוטורס.
שברולט 6500 הוא רכב בתצורות משאית קלה ואוטובוס אשר יוצר על ידי חטיבת המכוניות שברולט בחברת ג'נרל מוטורס האמריקאית בברזיל בין השנים 1958–1964.
דגם ה"שברולט 6500" היה הדגם הראשון (במקביל לדגם הטנדר שברולט 3100) שבנתה חברת שברולט בברזיל מתוך כ-30 דגמים שבנתה והרכיבה בברזיל.
שברולט 3100 הוא רכב ב-2 תצורות: טנדר וואן אשר יוצר על ידי חטיבת המכוניות שברולט בחברת ג'נרל מוטורס האמריקאית בברזיל בין השנים 1958–1964.
דגם ה"שברולט 3100" היה הדגם הראשון בתצורת טנדר שנבנה בברזיל במקביל לדגמי (שברולט 6500) שבנתה חברת שברולט בברזיל מתוך כ-30 דגמים שבנתה והרכיבה בברזיל.
בארצות הברית דגם הטנדר "שברולט 3100" היה קרוי "Chevrolet Advance Design",(דגמי ה-0.5 טון), דגם הואן היה קרוי "Chevrolet Amazona".
שברולט D-20 הוא טנדר, אשר יוצר על ידי חטיבת המכוניות שברולט בקונצרן הרכב ג'נרל מוטורס האמריקאית בברזיל בין השנים 1985–1997 ובארגנטינה בין השנים 1993–1997.
שברולט CMP-15 היא משאית לשירות צבאי, מתוך סדרה שהייתה קרויה "Canadian Military Pattern (CMP) truck" אשר נבנתה בקנדה על ידי חטיבת שברולט, באמצעות יחידת "Chevrolet division of General Motors of Canada Ltd" בקונצרן ג'נרל מוטורס בין השנים 1940–1945, בתקופת מלחמת העולם השנייה, לשימוש הצבא הבריטי.
בייצור משאיות ה-"CMP" בתקופת מלחמת העולם השנייה השתתפו בנוסף לחטיבת שברולט בקונצרן ג'נרל מוטורס, חברת פורד וחטיבת דודג' בחברת קרייזלר.
שלוש החברות בנו כ-500,000 יחידות.
חלק מהמשאיות "שברולט CMP-15" נבנו כרכב משוריין, חלק ניכר מהמשאיות היו בעלות הנעה כפולה 4x4.
משוריין פרפר ששירת את לוחמי מלחמת העצמאות נבנה על מרכבים של משאיות פורד ושברולט במעמס של 1.5 טון מסוג שברולט CMP-15.
בתקופת מלחמת העולם השנייה, שלדות של דגמי "שברולט CMP-15" הורכבו בכמויות לא גדולות בבריטניה, אוסטרליה, ניו זילנד, דרום אפריקה (2,600), הודו (9,500) ומצרים.
שלטונות המנדט הבריטי בארץ ישראל השתמשו בדגמי "שברולט CMP-15", בעיקר לצורכי הצבא הבריטי.
הזירה האיטלקית במלחמת העולם השנייה
החזית המערבית במלחמת העולם השנייה
פלישת בעלות הברית המערביות לגרמניה
הם נבנו בעיקר על מרכבים של משאיות פורד ושברולט במעמס של 1.5 טון מסוג שברולט CMP-15 ו-CWT-15.
כלי רכב אלה אף על פי שיוצרו על ידי מפעלים שונים, נבנו לפי מפרט צבאי בריטי אחיד שנקרא Canadian Millitary Pattern או בקיצור: CMP.
"שברולט SSR" הוא טנדר ספורטיבי, בסגנון "רטרו" מתוצרת יצרנית הרכב האמריקאית שברולט אשר יוצר בין השנים 2003–2006.
מבחינת עיצוב חיצוני, דגם ה"שברולט SSR" התבסס על דגמי "שברולט אדוונס דיזיין" שיוצרו בין השנים 1947–1955.
גג הפח של הקבינה, נפתח חשמלית והדגם נהפך לקבריולה
שברולט HHR היא מכונית רטרו בתצורת סטיישן מתוצרת יצרנית הרכב האמריקאית שברולט שיוצרה בין השנים 2005 - 2011 במקסיקו.
"שברולט HHR" מוגדרת כמכונית קומפקטית.
שברולט G506 הם משאיות, 4x4, למטען ולמשימות שונות מתוצרת יצרנית הרכב האמריקאית שברולט אשר סופקו לצבא ארצות הברית במלחמת העולם השנייה ביו השנים 1940–1945.
במלחמת העולם השנייה במסגרת השאל-החכר נשלחו לברית המועצות 151,053 משאיות מדגם ה"שברולט G506".
דגמים שסופקו לחיל האוויר האמריקאי
שבר המתאגרף הוא שבר שמתרחש כאשר ישנה פגיעה בעצמות כף היד היוצרות את הפרקים.
עצמות המטאקרפל שביד מחברות את העצמות באצבע לעצמות בפרק כף היד.
ישנן חמש עצמות מטאקרפליות, אחת לחיבור כל אצבע לפרק היד.
לכל העצמות המטאקרפליות יש מבנה אנטומי זהה.
כל אחת מהן מורכבת מהבסיס, פיר, הצוואר, והראש.
הבסיס של עצם המטאקרפל הוא החלק שמתחבר לעצמות פרק היד, הפיר הוא החלק הארוך, הדק של העצם.
הצוואר הוא החלק של העצם שמחברת את הפיר לראש.
וראש עצם המטאקרפל מחברת את עצם המטאקרפל לעצם האצבע.
ראש העצמות המטאקרפיות יוצר את מפרק האגרוף הסגור.
הפנים המרוחקים והמקורבים חלקים ויוצרים מפרק יחד עם העצמות השכנות.
הפנים הצידים והתיכונים חלקים ומופרקים אם יש עצם שכנה באותו כיוון, או מחוספסים וגבשושיים אם אין עצם שכנה.
את עצמות שורש כף היד, ששמן ניתן להן לפי צורתן, מחלקים לשתי קבוצות על פי מקומן: השורה המקורבת והשורה המרוחקת.
+ (עצם הפיקן ("מיד שמאל") ומשטחיה המפרקיים) מעיון בתמונות עצם הפיקן ובאיור משטחיה המפרקיים, אפשר להתרשם מרמת המורכבות של צורתה של עצם שורש כף יד כמו מרמת המורכבות של מפרקיה עם העצמות השכנות לה.
השורה המקורבת כוללת את (מהצד החישורי לצד הגומדי) עצם הסירה, עצם הסהר, עצם הטריז ועצם העדשה.
אף על פי שאין היא נשברת בקלות, שברים של עצם הסירה מהווים 60% מכלל השברים של עצמות שורש כף היד.
התסמינים האופייניים הם כאב או רוך המתמקדים במיקום מסוים בהתאם לאחת העצמות המטאקרפליות שנשברו.
האדם יכול גם להרגיש כאב קל עד קשה ופגיעה בטווח התנועה של היד באזור האצבעות הרביעית והחמישית.
סימפטומים נוספים כוללים: נפיחות של האזור, עלול להיווצר עיוות של העצם השבורה או של המפרק.
תיתכן גם תנועה לא תקינה של שברי העצמות השבורים ביד שתגרום לכאב נוסף.
שריטות או חתכים על היד צפויים גם הם להתרחש.
אך, חתך בעור עשוי להצביע גם על סוג חמור יותר של שבר בכף היד.
שבר של מתאגרף מתרחש כאשר הצוואר של המטאקרפל עצם באצבע הקטנה נשברת.
הסיבה השכיחה ביותר לשברים אלה היא מחבטות או מכות באובייקטים קשים ללא טכניקה נאותה.
השבר נגרם כתוצאה של הפעלת כוח כנגד אובייקט בזווית לא נכונה הגורמת ליצירת עיקול על גבי העצם.
כתוצאה מכך נגרם שבר כאשר העצם כפופה רחוק מדי.
אובייקטים קשיחים יכולים להיות קיר, רצפה קשה, מכה מאובייקט קשיח כתוצאה של נפילה על היד כאשר היד מיושרת או מכה לא נכונה במהלך קרב אגרוף בעצם קשיח כגון לסת או פנים.
בדיקה גופנית בשיתוף עם צילומי רנטגן חיוניים כדי לאבחן כראוי שבר מתאגרף.
ממצאים המצביעים על הצורך בצילומי רנטגן כוללים פעילויות המגבירות את הסיכון לשבר, עיוות היד, רוך מקומי, נפיחות ביד, שינוי צבע, ירידה ביכולת להזיז את היד את שורש כף היד או האצבעות, חוסר תחושה, שינוי הטמפרטורה באזור הפצוע לדוגמה הרגשת קור או חום, או חתך שנגרם עקב החבלה.
הרופא יקבע אם צילומי רנטגן מוצדקים בהתאם לנסיבות הפגיעה.
לאחר שהרופא מקבל מידע מפורט על אופן פציעת היד, בדיקה גופנית היא השלב הבא בהערכה.
נפיחות ושינויי צבע נפוצים נראים עם שברים והם קשורים לנזק שנגרם כתוצאה מטראומה ישירה לעצם ולאזורים הסובבים ביניהם: השרירים, הרצועות, הגידים, העצבים וכלי הדם.
ירידה ביכולת להזיז את היד בכיוונים הרגילים עלול לנבוע מנפיחות או כאב הקשורים בשבר.
הרופא יבקש מהחולה לעשות אגרוף.
זה עוזר לקבוע את מידת הפציעה, כמו גם את סוג הטיפול כי ייתכן שיהיה צורך בטיפול כירורגי.
קרעים ברצועות לא יופיעו על צילומי רנטגן סטנדרטיים, אבל הם מתרחשים לעיתים עם שברים.
צילומי רנטגן של היד מבוצעים כדי להסתכל על היד משלושה כיוונים שונים.
הערכת היד מנקודות מבט שונות מפחיתה את הסיכון לא לראות שבר על ידי צילום הרנטגן.
לאחר הערכת העצמות על הרנטגן, הרופא יכול לקבוע איזה סוג של שבר קיים.
במקרים מסוימים, הרופא עשוי להזמין עוד צילומי רנטגן, עם תצוגות מיוחדות כדי לחפש שברים שקשה למצוא.
מצב זה קורה כאשר צילומי הרנטגן הסטנדרטיים אינם מראים שבר, והמידע הנוגע לפציעתו של המטופל או לבדיקה הגופנית מעיד על נוכחות של שבר קשה.
הדרך החשובה ביותר למנוע שבר מתאגרף בקרב ספורטאי לחימה היא ללמוד טכניקות אגרוף נכונות כך שהקשר הראשוני עם האובייקט הוא לא עם המפרקים הרביעי והחמישי.
ספורטאים או מתאמנים אשר באימוניהם נוהגים להכות באובייקטים קשיחים נוהגים להשתמש בכפפות או בחבישת תחבושת שיעזרו להגנה על היד.
כמו כן, ישנם מקרים חריגים בהם הגורם לשבר הוא גורם נפשי הנובע מתחושת תסכול, עצב, רוגז, דיכאון ורצון לפרוק עצבים במהרה.
חלק מדרכי הטיפול כוללים מפגש עם גורם מטפל, תזונה נכונה, סביבה אוהבת, ותחביבים יכולים לעזור במניעה של פציעה עקב פריקת עצבים ומתו מכה באובייקט קשיח.
הטיפול בשבר משתנה בהתאם לשאלה האם השבר פתוח או סגור, מידת הזווית, הסיבוב ופגיעות נוספות.
אימוביליליזציה (פעולה בה מקבעים חלק של הגוף, שהוא בדרך-כלל בר-תנועה.
הקיבוע מסייע לריפוי של רקמה פצועה או חולה) עם שבב מרזב אולנארי עשוי להיות הטיפול הסופי עבור שברים סגורים.
בעוד ששברים פתוחים, שברים מזוהמים משמעותית או אלה הכרוכים בפגיעה במבנים נירווסקולרים (העצבוב התחושתי לכף היד עשיר במיוחד, ותפקוד תקין של כף היד דורש תחושה תקינה) דורשים הפניה למנתח יד.טיפול ביתי לשברים של מתאגרף מחולקים לטיפול לפני בדיקת הרופא וטיפול לאחר אבחנה.
המטרות המידיות של טיפול ביד פגועה הן למזער כאב ונפיחות, למזער את הסיכון של זיהום של כל החתכים הפתוחים וכדי למנוע פגיעה נוספת שנגרמה על ידי שבר לא יציב.
הגישה הטובה ביותר להפחית כאב ונפיחות היא להניח חבילת קרח על גבי האזור הפגוע.
אם הקרח אינו זמין, הנחת מגבת ספוגה במים קרים על היד הפגועה תעזור בדומה להנחת הקרח.
חתך פתוח בזמן הפציעה מצביע על שבר פתוח בסיכון מוגבר לזיהום וריפוי לקוי ולכן יש לשטוף עם מים וסבון ולחבוש עם תחבושת בשביל למנוע זיהום.
טיפול ביתי לאחר האבחון של שבר מתאגרף מבוסס על איך הרופא טיפל ביד.
טיפול ביתי כולל טיפול בכאב, טיפול בסדקים או שבבים, ובקרה אחר סימני זיהום.
יש לשמור על פצעים נקיים ומכוסים עד להשלמת הריפוי.
אם תפרים משמשים כדי לסגור את החתך, הרופא יספק הוראות נוספות על איך לטפל בתפרים ומתי הם צריכים להיות מוסרים.
חשוב לעקוב אחר ההוראות האלה בזהירות כדי למזער את הסיכון לזיהום.
הפרוגנוזה עבור שברים אלה היא בדרך כלל טובה, עם זמן ריפוי שלא יעלה על 12 שבועות במקרים קלים.
בשבועיים הראשונים תראה ירידה בנפיחות, עם שיפור ביכולת האחיזה ושיפור איטי יותר ביכולת להאריך את האצבעות לכל הכיוונים.
יציקות קשות נדרשות לעיתים רחוקות למטרת קיבוע העצם אם ישנו שימוש בגבס רך למטרת קיבוע היד ניתן להסירו לתקופות קצרות של זמן על מנת לאפשר ניקוי וייבוש העור מתחת לסד.
הכאב מהפציעה משתנה מאדם לאדם כמו עם פציעות אחרות ולפעמים תרופות כאב נרקוטיות יספיקו להקלה בכאב, ניוון שרירים של 5 עד 15 אחוזים עשוי להיות צפוי.
ההיארעות של שברים בצוואר המטאקרפאלי המופיעים עבור טיפול בבית החולים בארצות הברית היא 13.6 ל-100,000 שנות אדם.
שברים בצוואר מטקראפל מהווים 40% מכלל השברים בכף היד
כאשר, שברים של הצוואר המטאקרפלי החמישי מהווים 10% מכלל שברים.
שכיחות הפציעה אצל גברים גבוהה פי חמישה מאשר אצל נשים.
ולגברים בגילאי 10 עד 19 יש את השכיחות הגבוהה ביותר כאשר אחריהם גברים בני 20 עד 29.
פציעות אגרוף נמצאו גם בסיכוי גבוה יותר אצל גברים עם מחסור חברתי והפרעות פסיכיאטריות.
משום שמדובר במונחים דו-לשוניים, טקסטים ומילונים רפואיים אינם מסכימים באופן אוניברסלי על משמעויות מדויקות.
רשויות שונות מציינות כי "שבר של מתאגרף" פירושו הפסקה, נקודת השבר, בחלק השני של עצם המטאקרפל או עצם המטאקרפל השלישית יחד עם "שבר בחדר הבר", הספציפי לעצם המטאקרפלית הרביעית או לעצם המטאקרפלית החמישית.
כאשר" חדר הבר" וה"מתאגרף" הם מונחים שונים המייצגים פציעות בעצמות שונות.
שבר קולס הוא סוג של שבר באמה הדיסטלית (בחלק הרחוק מהמרפק) שבו הקצה השבור של עצם הרדיוס (עצם החישור) מכופף לאחור.
התסמינים עשויים לכלול כאב, נפיחוּת, עיוות וחבורות.
סיבוכים בעקבות השבר עשויים לכלול נזק לעצב המדיאני (עצב התווך).
שבר קולס נוצר בדרך כלל כתוצאה מנפילה על יד מושטת לפנים.
גורמי הסיכון כוללים בין היתר דלדול עצם .
ניתן לאבחן את השבר באמצעות צילום רנטגן.
בשבר מסוג זה ניתן גם לשבור את קצה עצם האולנה (עצם הגומד).
הטיפול בשבר קולס יכול להתבצע על ידי גיבוס או ניתוח.
התערבות כירורגית וגיבוס אפשריים ברוב המקרים בקרב אנשים מעל גיל 50. ריפוי מלא של השבר יכול להימשך כשנה או שנתיים.
כ-15% מהאוכלוסייה סובלים משבר קולס בשלב מסוים בחייהם.
שברי קולס שכיחים בקרב בוגרים צעירים ומבוגרים, יותר מאשר בילדים ובמבוגרים בגיל העמידה.
נשים מצויות בקבוצת סיכון יותר מאשר מגברים.
השבר נקרא על שם אברהם קולס שתיאר אותו ברשמיו בשנת 1814.
המונח "שבר קולס" משמש לתיאור שבר בקצה הרחוק של עצם הרדיוס באזור החיבור בין קליפת העצם לבין רקמת העצם הספוגית.
עם זאת, ישנה כעת נטייה לשימוש שגור במונח כדי לתאר כל שבר בקצה הרחוק של עצם הרדיוס, עם או בלי מעורבות של עצם האולנה, ושכולל תזוזה לאחור של חלקי העצם.
קולס עצמו תיאר את השבר כשבר ש"ממוקם כ-38 מ"מ מעל הקצה הקארפאלי (שקרוב לעצמות כף היד) של עצם הרדיוס וכאשר נראה כי עצמות שורש כף היד ובסיס עצמות המסרק הוזזו לאחור".
השבר מכונה לעיתים כ"עיוות מזלג" או כעיוות "כידון", בשל צורת האמה כתוצאה מהפציעה.
השבר נוצר בדרך כלל בעקבות נפילה על משטח קשה ועצירת הנפילה עם היד מושטת לפנים.
נפילה עם פרק כף היד מכופף לאחור תוביל לשבר מסוג סמית' .
במקור, מקרים בהם תואר השבר היו בקרב נשים מבוגרות או נשים לאחר גיל המעבר.
השבר בדרך כלל ממוקם כ-20–35 מ"מ סנטימטרים לפני מפרק כף היד, יחד עם תזוזה צידית ואחורית של חלקי העצם השבורה.
שבר קולס הוא שבר נפוץ בקרב אנשים הסובלים מדלדול עצם, כאשר הוא השני בשכיחותו לאחר שברים בחוליות.
אבחנה של שבר קולס יכולה להתבצע באמצעות בחינת האזורים האחוריים, הקדמיים והצידיים של השבר בלבד.
לשבר קולס הטיפוסי המאפיינים הבאים:
תזוזה אחורית ושינוי זווית המפרק לאחור, יחד עם הטיה של כף היד לכיוון עצם הרדיוס (קירוב צידי של האגודל אל האמה)
התקצרות מפרק כף היד בעקבות שבירת עצם הרדיוס.
אובדן יכולת לבצע הטיה של כף היד לכיוון עצם האולנה (קירוב צידי של הזרת אל האמה).
תזוזה זוויתית של שורש כף היד לכיוון עצם הרדיוס.
ביותר מ-60% מהמקרים מאובחנת גם שבירה של זיז החרט בעצם האולנה.
בשבר שבו לא נוצרה פריקה של העצם מהמפרק ניתן לטפל באמצעות גיבוס בלבד.
שבר עם הטיה זוויתית ופריקה קלה עשוי לדרוש ניתוח אורתופדי .
ישנן ראיות כי קיבוע של השבר, תוך כיפוף כף היד לאחור יניב תוצאות תפקודיות טובות יותר.
טיפול בשבר שבו נוצרו הטיה זוויתית ופריקה משמעותיות עלול לדרוש ניתוח אורתופדי עם קיבוע פנימי או עם קיבוע חיצוני .
מומלץ לחזור על צילום רנטגן לאחר שבוע, שבועיים וששה שבועות, על מנת לוודא את יעילות הטיפול ומידת הריפוי.
זמן ההחלמה תלוי בחומרת השבר, במספר שברי העצם, וכן אם שבירת העצם היא תוך מפרקית (כולל מפרק כף היד).
משתנים נוספים הם גיל, מין וההיסטוריה הרפואית של המטופל.
זמן ההחלמה נע בין חודשיים לשנה ואף יותר.
שברים מסוג קולס יכולים להיווצר בקרב כל קבוצות הגיל, אם כי דפוסים מסוימים עוקבים אחר התפלגות הגיל.
אצל קשישים, מאחר שהעצם וקליפתה חלשות יותר, השבר נוטה להיות חוץ מפרקי.
בקרב אנשים צעירים נדרש כוח בעל אנרגיה גבוהה יותר על מנת לשבור את העצם, ולכן השבר נוטה להיות תוך מפרקי.
בעצמות של ילדים, קיים סחוס בשם לוחית הגדילה (לקישור - סחוס הגדילה), ולכן שבר מקביל לשבר קולס ייווצר במקרה זה, שהוא למעשה שבר בין ראש העצם לגוף העצם, כפי שניתן לראות במפרקים אחרים, כגון במפרק הירך.
שבר מסוג זה נקרא "שבר סלטר I או II" .
נוסף לכך, שבר קולס שכיח יותר בקרב נשים בעקבות דלדול עצם שלאחר גיל המעבר.
שבר קולס נקרא על שם אברהם קולס (1773–1843), מנתח ממוצא אירי, שתיאר אותו לראשונה בשנת 1814 תוך הסתכלות ובחינה של השבר, לפני המצאת צילומי הרנטגן.
ארנסט אמורי קודמן היה הראשון שחקר שבר מסוג קולס באמצעות צילומי רנטגן.
מאמרו, שפורסם בעיתון הרפואי והכירורגי של בוסטון, הידוע כיום בשם "עיתון הרפואה של ניו אינגלנד", פיתח גם הוא את תהליך סיווג השבר.
שברולט LUV הוא טנדר מתוצרת יצרנית הרכב האמריקאית שברולט אשר יוצר בין השנים 1972–2005, בארצות הברית.
בין השנים 1972–2002 יוצרו דגמי "שברולט LUV" ביפן (קרוי: "Isuzu Faster" ), בין השנים 1982–2008 יוצרו דגמי "שברולט LUV" בצ'ילה.
בנוסף דגמי "שברולט LUV" יוצרו בקולומביה ובאקוואדור.
קבינה בודדת (דור ראשון, דור שני, דור שלישי)
קבינה כפולה (דור שני, דור שלישי)
4x2 (דור ראשון, דור שני, דור שלישי)
שברולט 210 היא מכונית משפחתית גדולה מתוצרת חטיבת המכוניות שברולט בחברת ג'נרל מוטורס האמריקאית, אשר יוצרה בין השנים 1953–1957 בארצות הברית ובקנדה.
שברולט 150 היא מכונית משפחתית גדולה מתוצרת יצרנית הרכב האמריקאית שברולט, חברת בת של ג'נרל מוטורס אשר יוצר בין השנים 1953–1957.
שברולט S-10 בלייזר מוגדר SUV, מתוצרת יצרנית הרכב האמריקאית שברולט, חברת בת של ג'נרל מוטורס אשר יוצר בין השנים 1982–2012.
שברולט K5 בלייזר הוא רכב שטח המוגדר SUV, מתוצרת יצרנית הרכב האמריקאית שברולט, חברת בת של ג'נרל מוטורס אשר יוצר בין השנים 1964–1994 בארצות הברית, ובין השנים 1995–2001 בברזיל וארגנטינה.
ה"בלייזר" שימש בצה"ל במהלך שנות ה-80 של המאה ה-20 כרכב לקצינים בכירים: אלופים ומפקדי אוגדות, ובסוף העשור גם כרכב למפקדי חטיבות ומפקדי גדודים.
שברולט / GMC סדרה B הם סדרת אוטובוסים, שיוצרו רובם להסעת תלמידים מתוצרת חטיבת שברולט וחטיבת כלי הרכב הכבדים GMC (General Motors Company), שם רשמי: "GMC Division of General Motors LLC" אשר בבעלות יצרנית הרכב הבינלאומית ג'נרל מוטורס אשר יוצרו בין השנים 1966–2003 בארצות הברית.
שלדות דגמי "שברולט / GMC סדרה B" בדירוג 6–7, על פי דירוג של הגבלת משקל מקסימלי בארצות הברית ((Medium/heavy-duty) .
שבר עצם הזרוע הוא שבירה של עצם הזרוע ביד.
התסמינים עשויים לכלול כאב, נפיחות ושטפי דם.
תיתכן ירידה ביכולת להזיז את הזרוע, ולכן לעיתים קרובות אנשים עם שבר בעצם הזרוע אוחזים חפצים במרפקם.
סיבוכים עשויים לכלול פגיעה בעורק או בעצב ותסמונת המדור.
הכאב, לאחר שבר בעצם הזרוע, הוא מיידי, מתמשך ומתחזק בתנועות הקלות ביותר.
האזור הפגוע מתנפח, וחבורות מופיעות יום-יומיים לאחר השבר.
השבר מלווה בדרך כלל בשינוי צבע (discoloration) של העור באתר השבר.
כתוצאה מהשבר שלוחץ על האזור, עשויים להשמע צלילים הדומים לחריקה בעת תנועה.
במקרים בהם העצבים מושפעים, ייתכן אובדן שליטה או תחושה בזרוע מתחת לנקודת השבר.
אם השבר משפיע על אספקת הדם, ייתכן דופק נמוך בשורש כף היד.
לעיתים יגרם עיוות וקיצור אורך הזרוע העליונה.
שברים מרוחקים (distal - דיסטאלים) עשויים גם לגרום לעיוות, והם בדרך כלל מגבילים את היכולת לכופף את המרפק.
שברים בעצם הזרוע מתרחשים בדרך כלל לאחר טראומה גופנית, נפילות, עודף לחץ גופני או מצבים פתולוגיים.
נפילות המייצרות שברים בעצם הזרוע בקרב קשישים מלוות בדרך כלל בגורם סיכון קיים לשבר בעצמות, כמו דלדול עצם, צפיפות עצם נמוכה או מחסור בוויטמין B.
שבר מקורב (proximal - פרוקסימאלי)
שברים אלו מסווגים לאחד מארבעה סוגים של שברים על בסיס עקירת ארבעה חלקים קיימים: גבשושית גדולה, גבשושית קטנה, צוואר ניתוחי וצוואר אנטומי.
שבירה של החלק העליון של עצם הזרוע.
מופיעים לרוב בקרב קשישים הסובלים מאוסטיאופורוזיס (מחלת שלד רב-מערכתית המאופינת בירידה בחוזק עצם ובסיכון מוגבר לשברים).
לעיתים רחוקות, שברים אלו מתרחשים בעקבות תאונות דרכים, יריות והתכווצויות שרירים אלימות כתוצאה מהלם חשמלי או התקף אפילפטי.
גורמי סיכון נוספים לשברים אלו כוללים צפיפות נמוכה של מינרלים בעצמות, פגיעה בראייה ובאיזון וכן עישון טבק.
שברים אלו מחולקים לשברים רוחביים, שברים ספיראלים ושברים פתולוגיים (נגרמים על ידי מצבים רפואיים).
שברים אמצעים בדרך כלל נגרמים כתוצאה מטראומה פיזית או נפילות.
טראומה פיזית נוטה לגרום לשברים רוחביים בעוד שנפילות נוטות להביא לכדי שברים ספירליים.
כמו כן, סרטן שד גרורתי עלול לגרום לשברים אלו.
כאשר קיימים שברים ספיראלים אצל ילדים, עשוי להתעורר חדש להתעללות גופנית.
שבר מרוחק (distal - דיסטאלי)
שברים אלו מפוצלים בין שברים על קונדילריים, שהם שברים רוחביים מעל שני הקונדלים בתחתית עצם הזרוע, לבין שברים בין קונדילריים, הכוללים שבר בצורת ה־T או ה-Y.
שברים אלו מופיעים לרוב כתוצאה מטראומה גופנית באזור המפרק.
אם המפרק כפוך במהלך הטראומה, האולקרנון (olecranon) נוצר שבר בצורת T או Y.
השברים מסווגים על פי מיקום השבר ואז לפי השבר.
אבחנה מוחלטת של שברים בעצם הזרוע נעשית בדרך כלל באמצעות הדמיה רדיוגרפית.
עבור שברים באזורים פרוקסימאלים (בחלק העליון של עצם הזרוע) ניתן לבצע צילום רנטגן מתצפית קדמית אחורית (AP), המצלמת את חזית אזור הכתף, מבט Y מעצם המראה העצמי, המצלם את החלק האחורי של אזור הכתף.
אם יש חשד לשבר מרוחק (דיסטאלי - distal) קשה, סריקת טומוגרפיה ממוחשבת (CT) יכולה לספק תמונה טובה של השבר.
שברים אלו יכולים גם להופיע באופן עקיף, כלומר להראות רק בגלל דימום פנימי במרפק או חוסר בשומן.
מטרת הטיפול היא למזער את הכאב ולהחזיר את התפקוד התקין ככל האפשר.
מרבית שברי עצם הזרוע אינם דורשים התערבות כירורגית.
ניתן לטפל בשברים מקורבים של חלק אחד ושני חלקים במתלה צווארון ושרוול, תרופת נוגדות כאב ומעקב אחר הטיפול.
עבור שברים מקורבים של שלושה וארבעה חלקים, תרגול סטנדרטי הוא ביצוע הפחתה פתוחה וקיבוע פנימי כדי ליישר מחדש את החלקים הנפרדים של עצם הזרוע.
אמצעית (middle): לרוב גבס מספיק לטיפול בשבר.
במקרים מסובכים יותר כמו פגיעה בצרור הנוירווסקולרי, יהיה צורך בתיקון כירורגי.
ברוב המקרים אנשים משוחררים ממיון עם תרופות נגד כאבים.
שברים אלה הם בדרך כלל קלים ונרפאים תוך מספר שבועות.
שברים באזור המקורב, בעיקר בקרב קשישים, עשויים להגביל את פעילות הכתפיים העתידית.
שברים קשים נפתרים בדרך כלל בהתערבות כירורגית, ואחריה תקופת ריפוי באמצעות גבס.
שברים חמורים גורמים לעיתים קרובות לאובדן יכולות תנועה בגפה לטווח הארוך.
סיבוכים בתהליך ההחלמה של שברים קשים כוללים נמק העצם, איחוי לקוי של השבר, קשיחות ותפקוד לקוי של מסובבי הכתף המחייב התערבות נוספת על מנת להביא לכדי החלמה טובה יותר.
שברים בעצם הזרוע הם מהשכיחים בשברים.
שברים מקורבים (proximal) מהווים 5% מכל השברים ו-25% משברים בעצם הזרוע, שברים בחלק האמצעי (middle) כ-60% משברי עצם הזרוע (12% מכל השברים) ושברים מרוחקים (distal) הנותרים.
מבין השברים המקורבים, 80% מערבים חלק אחד, 10% כוללים שני חלקים, והיתר (10%) כוללים שלושה וארבעה חלקים.
המיקום השכיח ביותר של שברים מקורבים הוא באזור הנקרא surgical neck of the humerus.
שכיחות השברים המקורבים עולה עם הגיל, כאשר כ-75% מהמקרים מתרחשים בקרב אנשים מעל גיל 60. בקבוצת גיל זו, נשים מהוות פי שלושה מכמות הגברים החווים שבר מקורב.
שברים אמצעיים שכיחים גם בקרב קשישים, אך הם מופיעים לעיתים קרובות בקרב גברים מבוגרים ופעילים גופנית החווים טראומה גופנית לעצם הזרוע.
שברים מרוחקים מופיעים בעיקר בקרב ילדים החווים טראומה גופנית באזור המרפק ונדירים בקרב מבוגרים.
שברולט C/K (באנגלית : Chevrolet C/K, קרוי גם : GMC C/K) הוא מגוון רחב של סדרות טנדרים ומשאיות קלות אשר יוצרו על ידי חטיבת המכוניות שברולט בחברת ג'נרל מוטורס האמריקאית בין השנים 2001–1959
דור ראשון - יוצר בין השנים 1959–1966 בארצות הברית, בריטניה, קנדה וארגנטינה
דור שני - יוצר בין השנים 1967–1972 בארצות הברית, בריטניה, קנדה וארגנטינה
דור שלישי - יוצר בארצות הברית בין השנים 1972–1991, בארגנטינה על ידי "שברולט" בין השנים 1985–1991, בארגנטינה על ידי "Sevel Argentina" בין השנים 1985–1991, במקסיקו וונצואלה בין השנים 1972–1991, בצ'ילה בין השנים 1978–1988
2 דלתות - קבינה קונבנציונלית
2 דלתות - קבינה כפולה (דור רביעי)
3 דלתות - קבינה כפולה (דור רביעי)
4 דלתות - קבינה כפולה (דור רביעי)
שברגאן (בפשטו ובפרסית: شبرغان, תעתיק מדויק: שברע'אן) היא עיר בצפון אפגניסטן ובירת מחוז ג'וזג'אן.
על פי תחזית רשמית לתאריך 21 בספטמבר 2020, התגוררו בשברגאן 192,724 בני אדם.
ב-7 באוגוסט 2021 העיר נכבשה על ידי ארגון הטליבאן כחלק ממתקפת הטליבאן שהתקיימה במקביל לנסיגת כוחות ארצות הברית מאפגניסטן באותה השנה.
שברגאן ממוקמת לאורך גדות ה, 390 ק"מ צפון-מערבית לבירה קאבול על כביש הטבעת הראשי הלאומי המחברת את קאבול, קנדהאר, הראת, מזאר-י שריף, שברגאן, ע'זני, מיימנה, פול-י ח'ומרי ו.
שוכן בין שברגאן לבין .
כמות המשקעים הממוצעת היא 418 מילימטרים בשנה.
חודש מרץ הוא החודש שיש בו הכי הרבה גשם (103 מ"מ גשם), וחודש יולי הוא החודש שיש בו הכי פחות גשם (1 מ"מ גשם).
שבר היל–זקס (בלועזית: Hill–Sachs lesion או Hill–Sachs fracture), הוא שבר דחיסה בחלק האחורי של ראש עצם הזרוע, הנובע מלחץ חזק של ראש עצם הזרוע על השפה הקדמית-תחתונה של החלל הגומתי (חלק מעצם השכם) כאשר הכתף נפרקת לכיוון קדימה.
כשעצם הזרוע נפרקת מספר רב של פעמים, ראשה הרך יחסית של עצם הזרוע פוגע בקצה הקדמי של החלל הגומתי ועקב כך נוצר שבר דחיסה בראש עצם הזרוע.
אבחון השבר מבוצע על ידי אורתופד בעזרת סקירה של ההיסטוריה הרפואית של המטופל, בדיקה גופנית ודימות.
אמצעי ההדמיה הנפוץ לאבחון שבר זה הוא לרוב רדיוגרפיה רגילה.
עם זאת, מחקרים הראו כי לאולטראסאונד יש גם ערך באבחון שבר היל-זקס והוא בדיקה שאינה פולשנית ולא כוללת קרינה.
אף על פי שאינו כלי אבחון נפוץ לשבר זה, הוכח גם כי MRI אמין מאוד לאבחון שבר זה.
ההחלטה לטפל בשבר היל-זקס מבוססת על הקשר שלו להפרעות כרוניות וחוסר יציבות במפרק הכתף ועל כן הטיפול חשוב במיוחד בחולים מתחת לגיל 25 ובקרב ספורטאים.
התסמינים לרוב ממושכים כשהשבר משמעותי יותר, במיוחד אם מעורבים יותר מ-20% משטח המפרק.
שברים גרמיים קשורים עשויים להתרחש במקביל בחלל הגומתי, כמו שבר בנקארט.
שכיחות השבר באוכלוסייה אינה ידועה בוודאות והספרות בנושא מראה שיעור של 40% עד 90% בקרב חולים עם חוסר יציבות קדמית בכתף ושל כ-100% בקרב אלו הסובלים מפריקות קדמיות חוזרות.
עקב שכיחותו הגבוהה בקרב מטופלים עם פריקות חוזרות בכתף, השבר מהווה סמן לכך שפריקה קדמית התרחשה גם אם המפרק חזר מאז למצבו הרגיל.
שברים גדולים מסוג זה עלולים להחמיר את חוסר היציבות בכתף ולעיתים קרובות יגרמו לכאב במפרק.
השבר נקרא על שם הרולד ארתור היל ומוריס דייוויד זקס, שני רדיולוגים מסן פרנסיסקו שבארצות הברית.
בשנת 1940 הם פרסמו דוח על 119 מקרים של פריקת כתף והראו כי השבר נובע מדחיסה ישירה של ראש הזרוע.
לפני פרסום מאמרם, אף על פי שהשבר כבר היה ידוע כסמן של פריקת כתף, המנגנון המדויק לא היה ברור.
שבר דיאדי (או רציונלי דיאדי) הוא שבר שהמכנה שלו הוא חזקה של 2. 1/2, 3/2, ו-3/8 הם דוגמאות לשבריים דיאדיים, ואילו 1/3 אינו שבר דיאדי.
גם הוא מכנה שנכלל בהגדרה זו, כלומר גם כל מספר שלם הוא רציונלי דיאדי.
לשברים דיאדיים נודעת חשיבות במדעי המחשב, משום שהם השברים היחידים ייצוג בינארי במספר סופי של ספרות.
שברים דיאדיים משמשים גם במידות ומשקלות, במוזיקה ובראשית לימודי המתמטיקה.
שברים דיאדיים יכולים לשמש כקירוב של כל מספר ממשי.
הסכום, ההפרש והמכפלה של כל שני שברים דיאדיים אף הם שברים דיאדיים.
חלוקה של שבר דיאדי בשבר דיאדי אחר לא בהכרח תיתן שבר דיאדי (דוגמה: .
המשמעות של תכונות אלה היא ששברים דיאדיים יוצרים חוג, שנהוג לסמנו .
לשברים דיאדיים מקום מרכזי ביצירתם של סולנואיד דיאדי , פונקציית סימן השאלה של מינקובסקי, גלוני דובישי , חבורות תומפסון , מספרים סוריאליסטים ועוד.
מערכות מסורתיות שונות של מידות ומשקלות מבוססות על הרעיון של חצייה מחזורית, שיוצרת סדרה של שברים דיאדיים.
החלוקה המקובלת של גלון, לחצי גלון, קוורט (רבע גלון), פינט (שמינית גלון) ואונקיית נוזל (1/16 של פינט, שהם 1/128 של גלון) היא סדרה של שברים דיאדיים.
מחשבים מבוססים על בסיס בינארי, ולכן שברים דיאדיים ניתנים לחישוב ישיר ופשוט באמצעות המחשב.
בפרט מספרים בנקודה צפה מוגדרים פעמים רבות כשלמים המוכפלים בחזקה (חיובית או שלילית) של 2. גם מספרים בנקודה קבועה מבוססים ברוב המקרים על חזקות של 2. שברים דיאדיים משמשים גם במודלים תאורטיים של מספרים חשיבים.
במוזיקה המערבית נהוג לחלק את המקצב (משכי הצלילים) על בסיס המספר שתיים או שלוש.
שלם (1) - משכו ארבעה רבעים, או שני חצאים, כך שהוא ממלא תיבה נפוצה (של 4/4 - "ארבעה רבעים") שלמה.
חצי (1/2) - חצי משלם, כלומר שני רבעים.
קטע מתוך "פולחן האביב" מאת איגור סטרווינסקי, שבו המקצב מצוין בשברים דיאדיים
שבר דיאדי הוא מספר רציונלי המתקבל מחילוק של מספר שלם בחזקה של 2. שבר מצומצם הוא שבר דיאדי כאשר הוא חזקה של 2. הגדרה שקולה היא הקביעה ששבר דיאדי הוא מספר ממשי בעל ייצוג בינארי סופי.
חיבור, חיסור וכפל של שברים דיאדיים נותן שבר דיאדי, לפי הנוסחאות הבאות:
חלוקה של שבר דיאדי בשבר דיאדי אחר לא בהכרח תיתן שבר דיאדי.
דוגמה: 1 ו-3 הם שברים דיאדיים, אך 1/3 אינו שבר דיאדי.
בהתאם להגדרה של שבר דיאדי, כל מספר שלם וכל חצי שלם הוא שבר דיאדי.
לכל מספר ממשי ניתן להציג קירוב טוב כרצוננו באמצעות שברים דיאדיים.
בפרט, למספר ממשי נתון , המספר שבו הוא שלם כלשהו והסימן מייצג את פונקציית הערך השלם, נותן קירוב מלמטה ל- שבו השגיאה היא , שאותה ניתן לעשות קטנה כרצוננו באמצעות בחירת גדול מספיק.
את הקיום של קירוב זה ניתן לתאר בקביעה שקבוצת השברים הדיאדיים היא קבוצה צפופה בישר הממשי.
קבוצת השברים הדיאדיים זהה לקבוצת המספרים שלהם ייצוג בינארי סופי.
לייצוג הבינארי של שבר דיאדי יש שתי צורות, סופית ואינסופית.
השברים הדיאדיים הם היחידים הניתנים לייצוג בינארי בשתי צורות.
שברוטן היא גבינה רכה על בסיס חלב עיזים המיוצרת באזור ההיסטורי של סבויה (צרפת).
מאז 2002 יש לה הסמכת כינוי מקור מבוקר (AOC).
שברוטן מיוצרת מאז המאה ה-17 למרגלות הרי האלפים הצרפתיים של מחוזות Savoyard Chablais, Bauges ו-Chaîne des Aravis.
הנוף מציב קשיים בחקלאות, עם שיפועים תלולים, אקלים לח ואדמה בשכבה דקה המבוססת על אבן גיר התומכת בצמחייה מוגבלת.
החיות המבויתות היחידות שיכולות לאכול שם הן עיזים שמסוגלות להסתובב באותו ביטחון עצמי כמו צפיר האלפים (סוג של יעל) שחיים קרוב יותר לפסגות ההרים.
שברוטן עשויה מחלב עיזים מסונן אך לא מפוסטר.
על מנת לייצר גבינה העומדת בקריטריונים של AOC, החלב חייב להיות מיוצר על ידי עדר של לפחות 80% מהעיזים בו הן מגזע אלפיני.
הגבינה היא גבינה טרייה עם תקופת התיישנות קצרה בלבד.
הייצור נוטה להיות תהליך ארטיזנלי בקנה מידה קטן.
הגבינה צריכה לכל הפחות שלושה שבועות כדי להבשיל.
זה מתרחש על מדפי עץ אורן, ובזמן ההבשלה הופכים כל גבינה ושוטפים אותה בתמלחת שלוש פעמים בשבוע.
שברוטן קיבלה את כינוי מקור מבוקר (Appellation d'Origine Contrôlée) וכינוי מקור מוגן (AOP) בשנת 2002.
הגבינה לובשת צורה של גליל פחוס בקוטר 9–12 ס"מ ועובייה 3–4.5 ס"מ.
לשברוטן ציפוי דק רך בצבע חום-אדמדם, שאינו שונה מהקליפה של גבינות ידועות יותר כמו מינסטר.
שברוטן דומה במראה לרבלושון ותהליך ייצור שתי הגבינות דומה, אך השברוטן מיוצרת בעמקים ועשויה מחלב פרה.
הגבינה בעלת טעם מלא עם חמיצות ארומטית המזכירה את עשבי הבר הנכללים בתזונת האביב והקיץ של עיזי ההרים.
ניתן לאכול שברוטן עם לחם בארוחת הבוקר, או כחלק ממגש גבינות בסוף הארוחה העיקרית.
העונה הטובה ביותר שבה כדאי לאכול שברוטן היא בדרך כלל בין מאי לבין ספטמבר, כחמישה שבועות לאחר הייצור, אך ניתן ליהנות ממנה גם בין אפריל לבין נובמבר.
במהלך חודשי החורף מוחזקות העיזים בסככות וניזונות מחציר שאינו מקנה לגבינה את הטעם העדין שעשב טרי מקנה - טעם שמוערך על ידי חובבי שברוטן.
שברולט בל אייר היא מכונית נוסעים גדולה שיוצרה בשנים 1950–1980 בחטיבת שברולט של יצרנית הרכב האמריקנית ג'נרל מוטורס.
הדגם שברולט בל אייר הוצג ב-8 דורות:
משנת 1953 הגיעו דגמי השברולט בל אייר מצוידים בהגה כח ובלמי כוח.
סגנון הגוף של הווקסהול ויקטור שיוצר על ידי חברת ווקסהול הבריטית לבית ג'נרל מוטורס (שנת 1957), נלקח מהשברולט בל אייר דור שני, שיוצר בין השנים 1955–1957.
מנוע 6 צילנדרים המפיק 92 כ"ס
תיבת הילוכים 3 מהירויות - ידנית
תיבת הילוכים 2 מהירויות, אוטומטית
מחיר בארצות הברית - 1,741 דולר לדגם הבסיסי
גרסאות 2 דלתות, 4 דלתות, 2 דלתות קבריולה, 2 דלתות סטיישן, 4 דלתות סטיישן
משנת 1955 מזוג אוויר כאופציה
הרכבה מקומית: אוסטרליה, קנדה, ניו זילנד, ודרום אפריקה
גרסאות 2 דלתות, 2 דלתות קופה, 4 דלתות
גרסאות 2 דלתות, גרסאות 2 דלתות קופה, 4 דלתות סדאן
תמסורת 3 מהירויות - ידנית
גרסאות 2 דלתות, 2 דלתות קופה, 4 דלתות סדאן
תמסורת 3 מהירויות טורבו - אוטומטית
שברולט וגה, (באנגלית : Chevrolet Vega) היא מכונית קומפקטית, (קופה - משפחתית), אשר יוצרה על ידי חברת שברולט, מבית ג'נרל מוטורס בין השנים 1970–1977. יוצרו 2,006,661 יחידות.
חברת פונטיאק, מבית ג'נרל מוטורס ייצרה בין השנים 1972-1977 את דגם ה- "פונטיאק אסטרה", דגם כמעט זהה ל- "שברולט וגה".
2 דלתות - האצ'בק (קופה)
3 דלתות - ואן (מסחרית)
שברולט סדרה AA קפיטול היא מכונית משפחתית אשר יוצרה במספר גרסאות נוספות: קבריולה - 4 דלתות, 4 מושבים, קבריולה - 2 דלתות, 2 מושבים, ומשאית קלה.
דגמי "שברולט סדרה AA קפיטול" יוצרו על ידי חטיבת המכוניות שברולט בחברת ג'נרל מוטורס האמריקאית בשנת 1927.
מחיר היחידה של דגם "שברולט סדרה AA קפיטול" בשנת 1927 עמד על 525-745 דולר בארצות הברית.
קבריולה - 4 מושבים, 4 דלתות
קבריולה - 2 מושבים, 2 דלתות
משאית קלה - 2 מושבים
שברולט אל-קמינו הוא טנדר בתצורת קופה, אשר יוצר בחטיבת המכוניות שברולט בחברת ג'נרל מוטורס האמריקאית בין השנים 1959–1960 ו-1964–1987.
מכירות דגמי 1959, של "שברולט אל-קמינו" החלו ב-16 באוקטובר 1958.
(הדגם התבסס על "GM G platform")
שברולט מונטה קרלו היא מכונית סלון בתצורת קופה, 2 דלתות אשר יוצרה על ידי חטיבת שברולט בקונצרן הרכב ג'נרל מוטורס האמריקאי בין השנים 1970–1988 ו-1995–2007.
שברולט Task Force היא סדרת כלי רכב בתצורות טנדר, ואן, משאית קלה ואוטובוס קצר, אשר יוצר על ידי חטיבת המכוניות שברולט בחברת ג'נרל מוטורס האמריקאית בין השנים 1955–1960.
ואן (עם 3 חלונות צד)
שברולט Yeoman היא מכונית סטיישן גדולה, אשר יוצרה על ידי חטיבת המכוניות שברולט בחברת ג'נרל מוטורס האמריקאית בשנת 1958.
תאוצת דגם "שברולט Yeoman" (מנוע שברולט 283 - 8 צילינדרים מסוג Turbo Fire) מ-0 – 100 קמ"ש היא 13.0 שניות.
שברולט אימפלה היא מכונית סלון אשר יוצרה על ידי חטיבת המכוניות שברולט בחברת ג'נרל מוטורס האמריקאית בין השנים 1957–1985, 1994–1996, ו-1999 עד היום.
בנוסף יוצרו מדגם ה"שברולט אימפלה" מספר גרסאות: קופה, הרדטופ, קבריולה וסטיישן.
הדגם יוצר ב-ארצות הברית ובקנדה
2 דלתות - ספורט קופה (הרדטופ)
2 דלתות - קוסטום קופה
הדגם מיוצר ב-קנדה משנת 2013 עד היום
הדגם מיוצר בארצות הברית משנת 2014 עד היום
בלמים קדמיים - דיסק מאוורר, בלמים אחוריים - דיסק
מתלים קדמיים - תמוכות מקפרסון, קפיצי סליל, מוט מייצב
מתלים אחוריים - רב חיבורי, קפיצי סליל, מוט מייצב
יצור בארצות הברית בשנים 2010-2016
שברולט לייקווד היא מכונית סטיישן, שהוגדרה כמכונית קומפקטית, מתוצרת יצרנית הרכב האמריקאית שברולט אשר יוצרה בין השנים 1961–1963.
דגם ה"שברולט לייקווד" בוסס על הדגם המשפחתי שברולט קורווייר.
יוצרו 32,120 יחידות, מתוכם 2,362 יחידות בעלות גיר אוטומטי מסדרת "Corvair Monza series 900".
מנוע אחורי מסוג מנוע שטוח 6
סדרות "שברולט לייקווד" (כחלק מסדרות שברולט קורווייר)
"Corvair Monza series 900" (תמסורת אוטומטית 2 מהירויות)
שברולט אקספרס היא מסחרית גדולה, אשר מיוצרת במגוון תצורות, מתוצרת יצרנית הרכב האמריקאית שברולט, חברת בת של קונצרן ג'נרל מוטורס, אשר מיוצרת משנת 1995 ועד היום.
"שברולט אקספרס" מאפשר העמסה של מספר רב של אנשים בציוד במתכונת עם מושבים, והעמסת ציוד רב במתכונת ללא מושבי נוסעים.
כמו כן, הדגם מתאים להובלת נוסעים ממקום למקום כמו רכבי שדה תעופה, ואוטובוסים עירוניים קטנים (עד 15 נוסעים).
בישראל, רוב האמבולנסים הם מדגם שברולט סוואנה.
תצורות: 3 דלתות ואן 4 דלתות ואן
"שברולט אקספרס" נבנה במספר תצורות, לשימושים נקודתיים: אמבולנסים (VAN AMBULANCE), ניידות משטרה, משאיות קלות, בנוסף, הדגם מתפקד גם כרכב לנכים.
כושר העמסה לדגמים בארצות הברית: 750 ק"ג, 1,000 ק"ג (לא כולל דגמי "משאית קלה")
מיוצר משנת 2003 ועד היום
תצורות: 3 דלתות ואן, 4 דלתות ואן
"שברולט אקספרס" נבנה במספר תצורות, לשימושים נקודתיים: אמבולנסים, ניידות משטרה, ניידות משטרה - מעבדות קשר (שירות ב-משטרת ישראל בדגם שברולט סוואנה MAX), משאיות קלות, בנוסף, הדגם מתפקד גם כרכב לנכים.
רכבי חירום דור ראשון (מתיחת פנים)
שברולט מונזה היא מכונית סוב-קומפקטית, 4 נוסעים, מתוצרת יצרנית הרכב האמריקאית שברולט חברת בת של קונצרן הרכב ג'נרל מוטורס שיוצרה ב-ארצות הברית ו-קנדה בין השנים 1974–1980.
דגמי "שברולט מונזה" השתתפו במרוצי מכוניות בקטגוריית "IMSA GT Championship" בארצות הברית ובקטגוריית "National Sports Sedan Series" באוסטרליה.
שברולט סדרה 490 היא סדרת מכוניות בתצורת צורת גוף מסוג ("Runabout car" ), מתוצרת יצרנית הרכב האמריקאית שברולט אשר יוצרה בין השנים 1916–1922.
דגמי "שברולט סדרה 490" יוצרו בארצות הברית ובקנדה.
רודסטר - 2 דלתות, 2 נוסעים
טורינג ("Touring" ) - מכוניות קבריולה, 4 דלתות, 5 נוסעים.
שברולט מסטר היא מכונית משפחתית מתוצרת חטיבת המכוניות שברולט בחברת ג'נרל מוטורס האמריקאית, אשר יוצרה בין השנים 1933–1942.
2 דלתות – מכונית קופה.
2 דלתות – רודסטר (2 מושבים).
שברולט דה לוקס היא מכונית משפחתית גדולה מתוצרת חטיבת המכוניות שברולט בחברת ג'נרל מוטורס האמריקאית, אשר יוצרה בין השנים 1941–1952 בארצות הברית, קנדה וארגנטינה, ובין השנים 1949–1955 יוצרה בהודו על ידי "הינדוסטן מוטורס".
מחיר היחידה, מדגם "שברולט דה לוקס", סדאן, בשנת 1949 בארצות הברית עמד על 1,492 דולר.
שברולט לייט 6 היא מכונית משפחתית בסגנון מכונית עידן פליז, בתצורה "Touring car" מתוצרת יצרנית הרכב האמריקאית שברולט אשר יוצרה בין השנים 1914–1915.
בלמי תוף - בגלגלים האחוריים.
דגמי "שברולט לייט 6" יוצרו ב-"Flint Truck Assembly" בעיר פלינט, מישיגן.
מחיר היחידה, בשנת 1914 בארצות הברית עמד על 1,475 דולר.
"Light" בתרגום לעברית - אור.
שברולט אפלנדר הוא מיניוואן מתוצרת יצרנית הרכב האמריקאית שברולט, חברת בת של קונצרן הרכב האמריקאי ג'נרל מוטורס, אשר יוצר בין השנים 2004–2008 (שנת מודל 2005) בארצות הברית, ובין השנים 2005–2009 בקנדה ובמקסיקו.
SWB - בסיס גלגלים קצר.
LWB - בסיס גלגלים ארוך.
שברולט אסטרו היא מכונית מסחרית מתוצרת מתוצרת יצרנית הרכב האמריקאית שברולט, חברת בת של קונצרן הרכב האמריקאי ג'נרל מוטורס, אשר יוצרה בין השנים 1985–2005.
3 דלתות - מיניוואן (כולל חלונות צד).
3 דלתות - מיניוואן (כולל חלונות צד חלקיים).
שברולט סדרה AB נשיונל היא מכונית משפחתית בסגנון Touring car מתוצרת חטיבת המכוניות שברולט בחברת ג'נרל מוטורס האמריקאית אשר יוצרו בשנת 1928 בארצות הברית, יפן, דרום אפריקה, ארגנטינה ובלגיה.
מחיר היחידה בשנת 1928 בארצות הברית עמד על 495 - 715 דולר (בהתאם לדגם).
בארצות הברית דגמי "שברולט סדרה AB נשיונל" יוצרו ב-5 מפעלים: במפעל "שברולט" "Oakland Assembly" באוקלנד בקליפורניה, במפעל "North Tarrytown Assembly" "Tarrytown, New York" במחוז מחוז וסטצ'סטר, בניו יורק (מדינה), במפעל "Flint Truck Assembly" בפלינט במישיגן, במפעל "Norwood Assembly" ב"Norwood, Ohio" באוהיו, ובמפעל "St.
מאייד - 1 מסוג "Carter".
קבריולה - 4 דלתות, 4 נוסעים.
קבריולה - 2 נוסעים (דגם "קבריולה קופה").
קופה - 2 דלתות, 2 נוסעים.
טנדר (משאית קלה) - 2 דלתות.
שברולט אוניקס היא מכונית סופרמיני, המוגדרת מכונית קומפקטית, מתוצרת יצרנית הרכב שברולט אשר מיוצרת בברזיל על ידי חברת בת של קונצרן הרכב ג'נרל מוטורס "General Motors do Brasil" משנת 2012 ועד היום.
דגמי "שברולט אוניקס" הם המכוניות הנמכרות ביותר באמריקה הלטינית.
"שברולט אוניקס" חולקת פלטפורמה משותפת עם "Opel Corsa C" .
מנועים המונעים על ידי אתנול.
שברולט לובה RV היא מכונית סטיישן מתוצרת שברולט, המיוצרת על ידי SAIC-GM (שם מלא: "SAIC General Motors Corporation Limited", שם בסינית: "上汽通用汽车") בסין, משנת 2016 ועד היום.
היצרנית "SAIC-GM" הוקמה בשנת 1997 בשותפות על בסיס שיתוף פעולה בין קונצרן הרכב האמריקאי ג'נרל מוטורס ויצרנית הרכב הסינית סאיק מוטור בסין.
שברולט ברטה היא מכונית קופה, המוגדרת מכונית קומפקטית, מתוצרת יצרנית הרכב האמריקאית שברולט חברת בת של קונצרן הרכב ג'נרל מוטורס אשר יוצרה בארצות הברית בין השנים 1987–1991 (משנת מודל 1988).
ב-25 במאי 1989 נפגש יו"ר ברטה, יצרנית נשק איטלקית, ונשיא ג'נרל מוטורס לחתום על הסכם ליישוב מחלוקת בנוגע לשימוש בסימן המסחרי, לדגם ה"שברולט ברטה", ובכך תרם לקרן ברטה באמצעות פרופ' גולדבירש (Prof.
פייר ג'וזפה ברטה קיבל את התרומה של 500,000 דולר מאת רוג'ר ב.
סמית', נשיא ג'נרל מוטורס, מטעם קרן Beretta לחקר הסרטן וטיפול במחלה.
במקביל, יצרנית הנשק "ברטה" נתנה לקונצרן הרכב האמריקאי ג'נרל מוטורס את הזכות להשתמש בשם ובסימן המסחרי של מכונית שברולט היוקרתית "שברולט ברטה".
שברולט ניבה הוא SUV (ראשי תיבות של Sport utility vehicle) המיוצר ברוסיה משנת 1988 ועד היום.
דגם "שברולט ניבה" מיוצר על ידי יצרנית הרכב הרוסית "GM-AvtoVAZ" , אשר חולקת שותפות (joint venture), עם קונצרן הרכב האמריקאי ג'נרל מוטורס וחברת הרכב הרוסית אווטוואז .
דגם "שברולט ניבה" הוא פיתוח של דגם "Lada Niva" .
דגם "שברולט ניבה" מיוצר בעיר "Tolyatti" במחוז סמרה, ברוסיה.
שברולט אדוונס דיזיין היא סדרה של משאיות קלות וטנדרים מתוצרת יצרנית הרכב האמריקאית שברולט, חברת בת של ג'נרל מוטורס אשר יוצרו בין השנים 1947–1955.
הדור השני של שברולט סדרה AK התבסס על "שברולט אדוונס דיזיין 3800"
שברולט מאליבו היא מכונית משפחתית גדולה מתוצרת מתוצרת יצרנית הרכב האמריקאית שברולט, חברת בת של קונצרן הרכב ג'נרל מוטורס אשר יוצרה בין השנים 1964–1983 ומיוצרת משנת 1997 ועד היום.
יוצר בארצות הברית, קנדה, מקסיקו, ונצואלה.
בשנת 1981 יוצאו 25,000 יחידות "שברולט מאליבו" שיוצרו בקנדה, לעיראק בתצורת מונית.
מנוע בנזין, מנוע טורבו-דיזל (ייצוא לאוסטרליה).
הרפובליקה העממית של סין על ידי "SAIC-GM" , שם רשמי: "SAIC General Motors Corporation Limited" (מ-2012), חברת בת של סאיק מוטור.
דור תשיעי (2015 ועד היום)
מיוצר בארצות הברית, הרפובליקה העממית של סין, דרום קוריאה, אוזבקיסטן.
שברולט בלייזר הוא קרוסאובר בגודל בינוני עם מאפייני SUV מתוצרת יצרנית הרכב המקסיקנית Ramos Arizpe Assembly , חברת בת של ג'נרל מוטורס אשר מיוצר מדצמבר 2018 במקסיקו.
Ramos Arizpe Assembly , מייצרת דגמי מכוניות של חברות הבת של "ג'נרל מוטורס", כגון: שברולט, ביואיק, GMC, קדילאק.
בשנת 2022 עברה הבלייזר מתיחת פנים קלה לעיצוב החיצוני ומסך גדול יותר.
דגמי "שברולט בלייזר" ששווקו מדצמבר 2018, שווקו כמודל שנת הדגם 2019.
27 היחידות הראשונות מהדגם נמכרו בדצמבר 2018.
שברולט סדרה AC אינטרנשיונל היא מכונית אשר יוצרה ב-10 צורות גוף שונות, כולל מכונית משפחתית, מתוצרת חטיבת המכוניות שברולט בחברת ג'נרל מוטורס האמריקאית אשר יוצרה בשנת 1929 בארצות הברית, יפן, דרום אפריקה, ארגנטינה ובלגיה.
חלק מדגמי "שברולט סדרה AC אינטרנשיונל" יוצרו בסגנון Touring car .
מחיר היחידה בשנת 1929 בארצות הברית עמד על 525–725 דולר (בהתאם לדגם).
רודסטר - 2 דלתות, 2 נוסעים.
קופה - 2 דלתות, 2+2 נוסעים, "רומבל סיט" (2 נוסעים מאחור, בספסל נשלף מתא המטען).
שברולט איגל היא מכונית משפחתית מ"סדרה CA", שבנוסף יוצרה במספר תצורות ספורטיביות, מתוצרת חטיבת המכוניות שברולט בחברת ג'נרל מוטורס האמריקאית אשר יוצרו בשנת 1933 בארצות הברית, קנדה, יפן, איחוד דרום אפריקה, ארגנטינה ובלגיה.
בשנת 1933 יוצרו 35,845 יחידות מ"סדרה CC" דגמי "שברולט מרקורי" ו"שברולט סטנדרט" (דגמים כמעט זהים).
מחיר היחידה נע בין 485–565 דולר (שנת 1933, בארצות הברית בהתאם לדגם).
פלטפורמת "GM A platform" ושלדה של דגם "שברולט איגל" נלקחו לבניית דגמי טנדר (משאית קלה) "שברולט" ו"GMC" שנת 1933.
שברולט בייזון אשר הורכבה על ידי חטיבת המשאיות GMC Truck & Coach Division של GMC, בבעלות ג'נרל מוטורס, היא משאית כבדה אשר יוצרה בין השנים 1977–1988 בארצות הברית.
דגמי "שברולט בייזון" יוצרו והורכבו במפעלי פונטיאק וחטיבת המשאיות "GMC Truck & Coach Division Plant 6" בעיר "Pontiac" במישיגן.
שלדות דגמי "שברולט בייזון" בדירוג 8, על פי דירוג של הגבלת משקל מקסימלי בארצות הברית (Medium/heavy-duty) .
בעזרת מכסה המנוע הארוך יותר תוכננו להכיל מנועי דיזל מתוצרת "Detroit" ומתוצרת "Cummins".
תא הנהג כולו נבנה מאלומיניום על ידי חברת "Budd Company" .
משנת 1985 תאי נהג כולל תאי שינה.
בשנת 1986 "משאיות וולוו" בבעלות וולוו נכנסה לשותפות (joint venture) עם ג'נרל מוטורס לענף ייצור המשאיות.
"משאיות וולוו" היו בבעלות 85% מהחברה.
שברולט נומד היא מכונית סטיישן מתוצרת חטיבת המכוניות שברולט בחברת ג'נרל מוטורס אשר יוצרה בין השנים 1955–1961 ובין השנים 1968–1972 בארצות הברית.
קיבולת מכל דלק - 68 ליטר (דור שלישי).
2 דלתות + חלון אחורי מוסט כלפי מעלה וחלק תחתון של דלת אחורית מתחת לחלון מוסט כלפי מטה, מושבים דו-ספסלים (דור ראשון).
4 דלתות, 5 מושבים (דור שני, דור שלישי).
שברולט מונזה (סין) ) היא מכונית משפחתית מתוצרת יצרנית הרכב הסינית SAIC-GM (בסינית: 上汽通用汽车, שם מלא: SAIC General Motors Corporation Limited, שם רשמי: Shanghai General Motors Company Ltd, Shanghai GM), חברת בת של סאיק מוטור, אשר מיוצרת ברישיון שברולט משנת 2019 ועד היום.
"SAIC-GM" מתמקדת במכירת דגמי שברולט, ביואיק וקאדילק בסין.
דגם "שברולט מונזה (סין)" הוצג לראשונה בתערוכת המכוניות הבינלאומית "Auto Guangzhou" ב-21 במרץ 2019.
פלטפורמה "שברולט מונזה (סין)" זהה לפלטפורמה של הדגמים: "Buick Excelle GT" ו"ביואיק GL6".
קיבולת מכל דלק - 44 ליטר.
שברולט טראקר (סין) (בסינית: 创酷, באנגלית: Chevrolet Tracker (China)) הוא קרוסאובר עם מאפיינים של SUV מתוצרת יצרנית הרכב הסינית SAIC-GM (בסינית: 上汽通用汽车, שם מלא: SAIC General Motors Corporation Limited, שם רשמי: Shanghai General Motors Company Ltd, Shanghai GM) אשר מיוצרת ברישיון שברולט משנת 2019 (שנת מודל 2020).
דגם "שברולט טראקר (סין)" הוצג לראשונה בתערוכת הרכב הבינלאומית של שאנגחאי באפריל 2019. הוא כולל:
שברולט גרוב היא מכונית קונספט בתצורה סופרמיני קומפקטית אשר הוצגה בשנת 2007.
"שברולט גרוב" הוצגה לראשונה ב-4 באפריל 2007 בתערוכת המכוניות הבינלאומית בניו יורק ("New York International Auto Show" ).
ה"שברולט גרוב" הציג סגנון חדש של מכונית קטנה מבית ג'נרל מוטורס.
מכונת הסופרמיני תוכננה לחלוטין על ידי "GM דייהו" (שם רשמי: "GM Daewoo Auto and Technology Co") ("GM Korea" ) ב-דרום קוריאה.
ה-"שברולט גרוב" מופעל על ידי מנוע דיזל בנפח 1.0 ליטר הדומה לזה שמניע את "שברולט ספארק" ("Chevrolet Spark" ), מכונית קטנה שנמכרת באסיה.
שברולט אג'יל היא מכונית סופרמיני קומפקטית, דגם של חטיבת המכוניות שברולט בחברת ג'נרל מוטורס האמריקאית בארגנטינה, אשר יוצרה בין השנים 2009–2016.
דגם ה"שברולט אג'יל" יוצר על ידי חברת הבת "General Motors de Argentina" של חברת ג'נרל מוטורס.
מנוע בנזין שפותח על ידי אופל ויוצר על ידי ג'נרל מוטורס, סדרה "GM Family 1 engine" , הזרקת דלק מרובת נקודות אלקטרונית (MPFI)
מתלים: מלפנים: סוג מתלים של MacPherson, אחורי: סוג מתלה מוט מתגלגל
בלמים: מלפנים: בלמי דיסק מאווררים, אחורי: בלמי תוף
דגם הטנדר שברולט מונטנה (דור שני המיוצר משנת 2010) התבסס על דגם "שברולט אג'יל"
בלמים עם ABS וחלוקת בלמים אלקטרונית
שלוש נקודות התאמת גובה אינרציה לחגורות
שברולט מונטנה הוא טנדר מסוג "Coupé utility" מתוצרת חטיבת המכוניות שברולט בחברת ג'נרל מוטורס האמריקאית, אשר מיוצר בברזיל משנת 2003 באמצעות General Motors do Brasil , חברת בת של ג'נרל מוטורס.
בנוסף דגם "שברולט מונטנה" יוצר בדרום אפריקה ביו השנים 2003–2017 באמצעות General Motors South Africa חברת בת של "ג'נרל מוטורס".
דור שני - מיוצר משנת 2010, הדגם התבסס על דגם שברולט אג'יל.
"שברולט מונטנה" מיוצר לשוקי ארצות אמריקה הלטינית.
שברולט טריילבלייזר היא מכונית במרכב קרוסאובר קומפקטית עם חמישה מקומות ישיבה, שמיוצרת על ידי שברולט משנת 2020. היא הוצגה בשנת 2019 והגיעה לישראל בדצמבר 2020.
יחידת ההנעה היחידה שמוצעת עם הדגם כוללת מנוע טורבו-בנזין I3 צילנדרים בנפח 1.4 ליטרים עם הספק של 155 כוחות סוס ב-5,600 סיבובים לדקה, לצד תיבת הילוכים רציפה.
נתון התאוצה מ-0 ל-100 קילומטרים לשעה עומד על 9.1 שניות, עד למהירות מרבית של 200 קמ"ש.
שברולט בולט EUV היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי שברולט משנת 2021. היא הוצגה בפברואר 2021.
הבולט EUV היא המכונית הראשונה של שברולט שמציעה נסיעה במצב אוטונומי (סופר קרוז).
הבולט EUV כוללת מנוע חשמלי המספק כ-200 כ"ס עם סוללת ליתיום-יון בקיבולת 65.0 קוט"ש המספקת טווח נסיעה חשמלי של 400 ק"מ.
את הסוללה ניתן לטעון באמצעות טעינה מהירה בזרם ישר (DC) בהספק 55 קילוואט, או באמצעות טעינה איטית בזרם חילופין (AC) במתח 120 עד 240 וולט.
שברולט טראוורס היא מכונית במרכב קרוסאובר בעלת שבעה או שמונה מקומות ישיבה, המיוצרת על ידי חברת ג'נרל מוטורס תחת המותג שברולט משנת 2008.
הדור הראשון של הטראוורס הוצג לראשונה בפברואר 2008 בתערוכת שיקגו, כמחליף של שברולט אפלנדר, שפותח על פלטפורמה ומכלולים של שלושה דגמים נוספים של הקונצרן: סאטורן אאוטלוק, GMC אקדיה וביואיק אנקלייב.
הטראוורס הגיעה לישראל בדצמבר 2008.
היצע יחידת ההנעה כלל מנועי בנזין v6 בנפח 3,600 סמ"ק עם הספקים של 281 ו-288 כוחות סוס ותאוצה מ-0 ל-100 קמ"ש תוך כ-10 שניות, לצד תיבת הילוכים אוטומטית עם שישה הילוכים.
אבזור הבטיחות של המכונית כולל 7 כריות אוויר ובקרת יציבות.
בדצמבר 2012 הציגה שברולט בתערוכת הרכב הבינלאומית בניו-יורק מתיחת פנים לטראוורס, במסגרתה שונה העיצוב החיצוני, יחידות התאורה הוחלפו בחדשות ואיכות תא הנוסעים שופרה משמעותית.
יחידות ההנעה נותרו ללא שינוי.
מתיחת הפנים הגיעה לישראל במרץ 2013.
הדור השני של שברולט טראוורס הוצג ב-8 בינואר 2017 בתערוכת הרכב בדטרויט, עם עיצוב חדש לחלוטין.
הדור החדש קיבל שתי יחידות הנעה עם מנוע בנזין, שתיהן עם תיבת הילוכים אוטומטית עם 9 הילוכים:
מנוע v6 בנפח 3,600 סמ"ק עם הספק של 318 כוחות סוס, ומנוע טורבו-בנזין עם 258 כוחות סוס.
מידות הדור החדש לא השתנו משמעותית מהדור היוצא, עם תוספת של 5 מ"מ בלבד לרוחב, 7 מ"מ לגובה, 50 מ"מ לבסיס הגלגלים, מלבד ממד האורך שהופחת בכ-20 מ"מ.
אבזור הבטיחות כלל כסטנדרט 7 כריות אוויר ומגוון מערכות בטיחות פסיביות, כאשר ברמות הגימור הגבוהות נוספו מגוון מערכות בטיחות אקטיביות.
הדור השני של הטראוורס הגיע לישראל בנובמבר 2017.
ב-15 במרץ 2020 חשפה שברולט מתיחת פנים לטראוורס, במסגרתה עוצבו מחדש יחידות התאורה הקדמיות והאחוריות וחזית הרכב, חישוקי גלגלים חדשים ומערכות בטיחות מתקדמות גם בגרסאות הזולות.
היצע המנועים נותר ללא שינוי.
לישראל הגיעה מתיחת הפנים ב-17 בינואר 2022.
שברולט אקווינוקס EV היא מכונית חשמלית במרכב קרוסאובר, בעלת חמישה מקומות ישיבה, מיוצרת על ידי שברולט משנת 2024. היא נחשפה בתערוכת CES ב-5 בינואר 2022. היא צפויה לצאת לשוק בסתיו 2023 עם תג מחיר התחלתי של 30,00 דולר אמריקני.
היא בנויה על פלטפורמת האוליתימום של ג'נרל מוטורס ותהיה זמינה בגרסה פרטית וגרסה מסחרית (למוניות, ציי רכב שיתופיים ועוד) ותוצע ברמות גימור LT ו-RS.
המראה של האקווינוקס ספורטיבי ומסוגנן, ממשיך את הקו העיצובי שבחרה ג'נרל מוטורס בעבור שברולט בשנים האחרונות.
הדגם הולך להיות תחרותי בשוק הקרוסאוברים החשמליים, בעוד שפולקסווגן ID.4 עולה החל מ-40,000 דולר ויונדאי איוניק 5 עולה החל מ-48,000 דולר האקווינוקס EV המתחרה בסגנון ובמערכות הנעה בדגמים אלו הולכת להיות מוצעת במחיר של 30,000 דולר.
שברולט קמארו היא מכונית פוני שנוצרה באמריקה הצפונית על ידי מותג שברולט של יצרנית הרכב האמריקנית ג'נרל מוטורס.
המכונית הוצגה לראשונה ב-26 בספטמבר 1966 כמכונית מודל 1967 ועוצבה כמודל תחרותי לפורד מוסטנג.
היא חלקה את אותה פלטפורמת F-Body (הנעה אחורית קטנה יחסית) וכן מרכיבים רבים נוספים עם מכונית הפונטיאק פיירבירד, שהוצגה גם היא ב-1967.
בשנת 2015 הציגה שברולט את הדור השישי לקאמרו.
בסוף יולי 2021 חשפה שברולט כי לאחר שמשנת 2015 המכירות של הקמארו יורדות משנה לשנה, יופסק הייצור של הקמארו ודגם חדש ישא את השם קמארו, הדגם החדש יהיה מכונית סדאן (אולי סדאן פאסטבק) חשמלית.
ב-4 באוגוסט 2021 נחשפו איורים לא רשמיים של המכונית החשמלית שתחליף את הקמארו.
על פי הדיווחים שברולט תפסיק את הייצור של הקמארו ב-2024 עם הצגת המחליפה.
לכן, הקמארו מודל 1967 הוצגה עם אותה הנעה אחורית וקונפיגורציית מנוע קדמי כמכונית הפורד מוסטנג.
כמו כן, הקמארו עוצבה במיוחד בכך שהקלה על הרכבת תוספים ושיפורי כוח בחלל המנוע.
מודל 1967 החזיק מעמד עד לשנת 1969, ובסופו של דבר היווה השראה לפיתוח הדור החמישי של הקמארו.
הוצגה לראשונה בפברואר 1970, הדור השני של הקמארו נמצאה בייצור למשך 12 השנים הבאות.
המכונית גדלה ברוחבה ובאורכה, מה שהפך אותה לכבדה יותר.
הדגם עדיין היה מבוסס על פלטפורמת F-Body והמכונית דמתה לקודמתה בעיצוב השלדה שלה, בקפיצים אחוריים, ובמתלים הקדמיים.
הדגם ייראה שינויים רבים לכל אורך הייצור, עד לשנת ייצור 1981, בה החל דגם הדור השלישי.
דגם דור רביעי הוצג בשנת 1993 עם פלטפורמת F-Body משופרת.
אפיוני המכונית מאז מודל הדור הראשון שומרו – שתי דלתות, מושבי 2+2, קופה או קבריולה ומנועי V8. מודל זה הציג את מנוע V8 LT1 בעל 5.7 ליטרים (350 אינץ' מעוקב) שהוצג שנה קודם לכן בקורבט, בנוסף לאופציה של תיבת הילוכים ידנית בעלת שש מהירויות.
דגם שנת 1998 עוצב מחדש עם מראה שלדה וכן שינויים במנוע, בכך מחליף את מנוע ה-LT1 במנוע LS1 העשוי מאלומיניום (346 כוח סוס), שהוצג בשברולט קורבט C5.
הדור הרביעי של הקמארו החזיק מעמד עד לשנת 2002, שבה ייצור פלטפורמת F-Body הופסק כתוצאה ממכירות חלשות וחוסר היצע בשוק למכוניות קופה.
ב-9 בינואר 2006, לאחר ארבע שנות השבתת פעילות, הכריזה חברת ג'נרל מוטורס באופן רשמי על דגם קונספט חדש של הקמארו, שיוצרה בסוף שנת 2008 ויצאה למכירה מרץ שנת 2009. מכונית הקונספט בוססה על פלטפורמת GM Zeta החדש, והונעה בעזרת מנוע V8 LS3 בעל 425 כוח סוס.
בנוסף, צוידה בתיבת הילוכים ידנית בעלת שש מהירויות.
ב-6 בינואר 2007, הציגה החברה את דגם הקבריולה.
מכונית הקמארו הוצעה עם מנועי V6 ו-V8. בארצות הברית המחיר ההתחלחתי היה 23,280 דולר אמריקאי, ובאירופה, המחיר ההתחלתי היה 34,995 לירה שטרלינג (נכון לבריטניה) או 39,999 אירו (נכון לגרמניה).
ב-2012 הוצגה גרסה חזקה של הקמארו שנקראה ZL1. גרסה זו יוצרה עם מנוע 6.2 ל' V8 עם סופרצ'ארג'ר אשר מפיק 580 כוח סוס.
מה שהפך אותה למכונית השרירים החמישית החזקה ביותר שיוצרה ביצור סדרתי.
בשנת 2014 עבר הדגם מתיחת פנים והוצגה גרסה מכוונת מסלול שנקראה Z28.
ב-16 במאי 2015 הציגה שברולט את הדור השישי לקמארו.
תיבת הילוכים ידנית בעלת שישה הילוכים או תיבת הילוכים אוטומטית בעלת עשרה הילוכים.
היא מאיצה מ-0 ל-100 קילומטרים לשעה בתוך 3.5 שניות ומגיעה למהירות מרבית של 319 קילומטרים לשעה.בשנת 2018 הציגה שברולט את מתיחת הפנים לקאמרו, הכוללת עיצוב חדיש ומודרני וחבילת 1LE הכוללת עיצוב המכוון למסלול כנף אחורים גדולה והיא מוצעת רק עם תיבת הילוכים ידנית בעלת שישה הילוכים.
חבילת ה-1LE היא בעצם גרסת ה-ZL1 המכוונת למרוצים.
בסרט רובוטריקים, רובוטריקים 2: הנקמה ורובוטריקים 3: אפלת הירח הוצגה מכונית הקונספט של הדור החמישי.
המכונית (דמותו של הרובוט "באמבלבי"), שהחלה כקמארו צהובה דגם 1967, שינתה צורתה במהלך הסרט הראשון לדגם הדור החמישי.
בסרטים מהיר ועצבני 2, הקמארו דגם יאנקי הוצגה כאשר שני כוכבי הסרט התחרו מול יריביהם על מכוניותיהם.
בריאן התחרה עם מיצובישי לאנסר אבולושן ורומן התחרה עם מיצובישי אקליפס ספיידר.
דגמים שונים של מכונית הקמארו הוצגו במשחקים שונים כדוגמת אספלט 8, אספלט 9, Need For Speed, גראן טוריזמו, Forza Motorsport, Midnight Club 3: Dub Edition Remix וכן Sega GT 2002.
שברולט קרוז היא מכונית משפחתית של ג'נרל מוטורס האמריקאית המשווקת תחת המותג שברולט.
ה"שברולט קרוז" מוגדרת בארצות הברית כמכונית קומפקטית.
המכונית הוצגה לראשונה בשנת 2008, כמחליפתה של שברולט אופטרה.
בניגוד לאופטרה, הקרוז פותחה בשיתוף פעולה עם אופל (שהיא החטיבה האירופאית של ג'נרל מוטורס) והפלטפורמה שלה משמשת בסיס גם למכונית המשפחתית המקבילה אופל אסטרה.
פלטפורמת הקרוז משמשת מספר רב של דגמים נוספים מבית ג'נרל מוטורס כמו אופל זפירה, שברולט אורלנדו, אופל קסקדה ועוד.